Document ID: 31992R2233

KOMISSION ASETUS (ETY) N:o 2233/92,
annettu 31 päivänä heinäkuuta 1992,
erityisen lypsykarjapalkkion soveltamista Azoreilla koskevista yksityiskohtaisista säännöistä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi 15 päivänä kesäkuuta 1992 annetun neuvoston asetuksen (ETY) N:o 1600/92(1), ja erityisesti sen 24 artiklan 6 kohdan,
ottaa huomioon yhteisessä maatalouspolitiikassa sovellettavista laskentayksiköistä ja muuntokursseista 11 päivänä kesäkuuta 1985 annetun neuvoston asetuksen (ETY) N:o 1676/85(2), sellaisena kuin se on viimeksi muutettuna asetuksella (ETY) N:o 2205/90(3), ja erityisesti sen 12 artiklan,
sekä katsoo, että
asetuksen (ETY) N:o 1600/92 24 artiklan 4 kohdassa säädetään enintään 78 000 lypsylehmälle myönnettävästä vuosittaisesta erityispalkkiosta lypsykarjan pitämiselle Azoreilla,
hakemusten tarkastamisen helpottamiseksi kyseisen jäsenvaltion olisi toteutettava tarpeelliset toimenpiteet sen varmistamiseksi, että kyseisen palkkion tarkoituksesta ei poiketa, ja olisi säädettävä tiedonannoista, joilla tiedotetaan järjestelmän moitteettomasta toiminnasta,
asetuksessa (ETY) N:o 1600/92 perustettu järjestelmä tuli voimaan 1 päivästä heinäkuuta 1992; yksityiskohtaisten sääntöjen sen soveltamisesta on tultava voimaan samana päivänä, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1 Tuottajat voivat saada hakemuksesta asetuksen (ETY) N:o 1600/92 24 artiklan mukaisesti vuotuista erityispalkkiota lypsykarjan pitämiseen.
2 Suuruudeltaan 80 ecua lehmää kohden oleva tuki muunnetaan palkkiohakemuksen jättökuukauden ensimmäisenä päivänä voimassa olevan maatalouden muuntokurssin avulla.
3 Palkkion saamiseksi kunkin tuottajan on osoitettava toimivaltaista viranomaista tyydyttävällä tavalla, että tuottaja toimittaa hakemuspäivänä tilaltaan maitoa ja maitotuotteita.
Lisäksi palkkion myöntämiseksi edellytetään edunsaajan sitoumusta:
- toimittaa maitoa ja maitotuotteita 12 kuukautta hakemuksen jättöpäivästä,
- pitää tilallaan 12 kuukautta lypsykarjamäärä, jonka osalta tuottaja on jättänyt palkkiohakemuksen.
2 artikla
Portugalin on toteutettava kaikki aiheelliset toimenpiteet:
a) 78 000 lypsylehmän enimmäismäärän noudattamisen varmistamiseksi palkkion myöntämisessä;
b) yhtenäisen palkkiohakemusten jättöajan säätämiseksi vuosittain;
c) hakemusten mukaisen lehmämäärän tarkastamista koskevien yksityiskohtaisten sääntöjen säätämiseksi;
d) siihen liittyvien muiden yksityiskohtaisten sääntöjen säätämiseksi, joiden tarkoituksena on varmistaa, että palkkio maksetaan ainoastaan lypsykarjan kasvattajille.
3 artikla
1 Jos tarkastuksen jälkeen tosiasiallisesti hyväksyttyjen eläinten määrä on pienempi kuin se, joiden osalta palkkiohakemukset on jätetty, palkkiota ei makseta, sanotun kuitenkaan rajoittamatta 2, 3 ja 4 kohdan soveltamista.
2 Jos eläinmäärän pieneneminen ei johdu karjan luonnollisista elinoloista, palkkio maksetaan tosiasiallisesti hyväksytylle eläinmäärälle, jos edunsaaja on ilmoittanut siitä kirjallisesti toimivaltaiselle viranomaiselle 10 päivän kuluessa kyseisestä tapahtumasta.
3 Oikeus palkkioon säilyy tosiasiallisesti hyväksytyn eläinmäärän osalta, jos tuottaja ei ole voinut täyttää 2 artiklassa säädettyä sitoumusta ylivoimaisen esteen vuoksi. Tuottaja ilmoittaa siitä toimivaltaisille viranomaisille 10 päivän kuluessa kyseisestä tapahtumasta.
4 Muissa kuin 2 ja 3 kohdassa tarkoitetuissa tapauksissa, kun tosiasiallisesti hyväksytyn eläinmäärän ja ilmoitetun määrän ero on vähemmän kuin viisi prosenttia tai enintään yksi eläin, jos ilmoitettu eläinmäärä on enintään 20, hyväksytyille eläimille maksettua palkkiota alennetaan 20 prosentilla, jos ei ole kyse toimivaltaisen viranomaisen mukaan tahallisesti tehdystä väärästä ilmoituksesta tai vakavasta laiminlyönnistä.
5 Perusteettomasti maksetut määrät on palautettava lisättynä jäsenvaltion määrittämällä korolla, joka lasketaan palkkion maksupäivästä sen palauttamiseen.
6 Sovellettaessa 1 kohtaa jos toimivaltainen viranomainen toteaa, että on kyse tahallisesti tehdystä väärästä ilmoituksesta tai vakavasta laiminlyönnistä, kyseinen tuottaja suljetaan pois palkkiojärjestelmästä 12 kuukaudeksi toteamisesta alkaen.
4 artikla
Portugalin on annettava komission osastoille tiedoksi kolmen kuukauden kuluessa tämän asetuksen voimaantulosta 2 artiklassa tarkoitetut toimenpiteet, mukaan lukien täytäntöönpantu tarkastusjärjestelmä.
5 artikla
Tämä asetus tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1992.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä heinäkuuta 1992.

Labels: 18
5
6